turjo4nis/wikipedia-bn-dump-20250701 huggingface dataset:
শিরডি বিমানবন্দর

শিরডি বিমানবন্দর (আইএটিএ: এসএজি, আইসিএও: ভিএএসডি) ভারতের মহারাষ্ট্র রাজ্যের শিরডি থেকে ১৪ কিলোমিটার দক্ষিণ-পশ্চিমে কাকাডি গ্রামে অবস্থিত। ৪০০ হেক্টর জমির উপর গড়ে ওঠা বিমানবন্দরটি  মহারাষ্ট্র এয়ারপোর্ট ডেভেলপমেন্ট কোম্পানির (এমএডিসি) মালিকানাধীন এবং ১ অক্টোবর ২০১৭ সালে রাষ্ট্রপতি রামনাথ কোবিন্দ বিমানবন্দরটি উদ্বোধন করেন।  বিমানবন্দরটির "যোগাযোগ ন্যাভিগেশন নজরদারি" (সিএনএস) এবং "এয়ার ট্রাফিক কন্ট্রোল" (এটিসি) ভারতের ভারতীয় বিমানবন্দর কর্তৃপক্ষ (এএআই) দ্বারা পরিচালিত হবে। 

৩৪০ কোটি টাকা খরচে বিমানবন্দর প্রকল্পটি হল রাজ্য সরকারের শিরডিতে  ধর্মীয় পর্যটন, সাই বাবা মন্দির, ভারতে সবচেয়ে সম্মানিত আধ্যাত্মিক গুরু জন্য পরিচয় বাড়ানোর প্রচেষ্টার অংশ। প্রায় ৮০,০০০ জন ভক্ত প্রতিদিন মন্দিরে যান এবং সপ্তাহে ছুটির দিন ও উত্সবের সময় ভক্তের সংখ্যা ৫ লাখেরও বেশি হয়। এই তীর্থযাত্রীদের রাস্তা, সাইনগর শিরডি রেলওয়ে স্টেশন এবং শিরডি থেকে ১২৫ কিলোমিটার দূরে ঔরঙ্গাবাদ বিমানবন্দর দিয়ে শিরডিতে প্রবেশ করে।

ইতিহাস
২২ ডিসেম্বর ২০০৯ সালে আহম্মনগর জেলা প্রশাসন কর্তৃক আনুষ্ঠানিকভাবে বিমানবন্দর প্রকল্পের জন্য জমি অধিগ্রহণ করে।  রানওয়েটি প্রাথমিকভাবে ৬০ মিটার চওড়া ও ২,০০০ মিটার লম্বা করে নির্মাণ করা সিধান্ত নেওয়া হয় এবং বিমানবন্দরটি থেকে ২০১১ সালের ডিসেম্বরে উড়ান শুরু করার কথা ছিল।  যাইহোক, "এমএডিসি" বিমানবন্দরটি থেকে বৃহত্তর বিমানের পরিচালনার সক্ষম করার জন্য রানওয়ে দৈর্ঘ্য ৩,২০০ মিটার পর্যন্ত প্রসারিত করার সিদ্ধান্ত নিয়েছে। কিন্তু প্রকল্পের নির্মাণ শেষ করার সময়সীমা অতিক্রম করে।  রানওয়ে দৈর্ঘ্য এখন দাঁড়িয়েছে ২,৫০০ মিটার।

অবকাঠামো
বিমানবন্দরে একটি রানওয়ে রয়েছে। রানওয়েটি ২,৫০০ মিটার (৮,২০০ ফুট) দীর্ঘ। বিমানবন্দরের টার্মিনাল ভবনটি ২,৭৫০ বর্গ মিটার (২৯,৬০০ বর্গ ফুট) এলাকা নিয়ে গঠিত এবং প্রতিদিন ৫০০ জন যাত্রী পরিবহনের ক্ষমতা রয়েছে।  বর্তমানে শিরডি বিমানবন্দরটি আন্তর্জাতিক উড়ানের আবতরণের জন্য ২,৫০০ মিটার (৮,২০০ ফুট) দৈর্ঘ্যের থেকে রানওয়েকে সম্প্রসারিত করে ৩,২০০ মিটার (১০,৫০০ ফুট) দৈর্ঘ্যের রানওয়েতে পরিণত করার কাজ চলছে। সম্পূর্ণ প্রকল্প হায়দ্রাবাদের ভাসিসা প্রজেক্ট দ্বারা পরিচালিত হয়- এমএডিসি (মহারাষ্ট্র বিমানবন্দর ডেভেলপমেন্ট কর্পোরেশন) অধীনে পরিচালিত।

বিমান সংস্থা এবং গন্তব্য

যাত্রী

নাম পরিবর্তন 
মহারাষ্ট্রের  শিরডি গ্রিনফিল্ড আন্তর্জাতিক বিমানবন্দর-এর নাম বদলে রাখা হবে শ্রী সাইবাবা আন্তর্জাতিক বিমানবন্দর। এ ব্যাপারে অসামরিক বিমান পরিবহন মন্ত্রকে প্রস্তাব পাঠানো হয়েছে।

মহারাষ্ট্রের মুখ্যমন্ত্রী দেবেন্দ্র ফড়নবীশের কার্যালয় থাকে জানায় " ২০১৭ সালের অক্টোবরে সাইবাবা সমাহিত হওয়ার ১০০ বছর পূর্তি হবে। তাঁর অসংখ্য ভক্তের কথা মাথায় রেখে চেষ্টা করা হচ্ছে, ওই বিমানবন্দরের কাজ যেন যত তাড়াতাড়ি সম্ভব শুরু করা চেষ্টা চলছে"। বিমানবন্দরটি ২০১৭ সালের অক্টোবর মাসে চালু হয়।

সাইবাবার সমাধিস্থল দর্শনে আসা ভক্তদের কথা মাথায় রেখে মহারাষ্ট্র এয়ারপোর্ট ডেভেলপমেন্ট অথরিটি এই বিমানবন্দরটি তৈরি করেছে।

তথ্যসূত্র

বহিঃসংযোগ 

মহারাষ্ট্রের বিমানবন্দর
ভারতের বিমানবন্দর
২০১৭-এ প্রতিষ্ঠিত বিমানবন্দর
জন গারফিল্ড

জন গারফিল্ড (ইংরেজি: John Garfield; জন্ম: ইয়াকব ইউলিয়াস গারফিঙ্কল, ৪ মার্চ ১৯১৩ - ২১ মে ১৯৫২) ছিলেন একজন মার্কিন অভিনেতা। তিনি মূলত পিতাশ্রেণীয়, বিদ্রোহী ও শ্রমিক শ্রেণীয় কাজ করে প্রসিদ্ধি অর্জন করেন। মহামন্দা সময়কালে নিউ ইয়র্কে দারিদ্রের মধ্যে বেড়ে ওঠা গারফিল্ড ১৯৩০-এর দশকের শুরুতে গ্রুপ থিয়েটারের সদস্য হন। ১৯৩৭ সালে তিনি হলিউডে আসেন এবং ওয়ার্নার ব্রসের সাথে চুক্তিবদ্ধ হওয়ার পর এই স্টুডিওর চলচ্চিত্রে অভিনয় করে তারকা খ্যাতি লাভ করেন। গারফিল্ড ফোর ডটারস্‌ (১৯৩৮) চলচ্চিত্রের জন্য শ্রেষ্ঠ পার্শ্ব অভিনেতা বিভাগে এবং বডি অ্যান্ড সোল (১৯৪৭) চলচ্চিত্রের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

মার্কিন যুক্তরাষ্ট্রের কংগ্রেশনাল হাউজ কমিটি অন আন-আমেরিকান অ্যাক্টিভিটিজ (এইচইউএসি) তাকে কমিউনিস্ট হওয়ার অভিযোগ করলে তিনি তাদের অভিযোগ প্রত্যাখান করেন এবং "নাম বলা" থেকে বিরত থাকার কারণে তার চলচ্চিত্র কর্মজীবনে ইতি ঘটে। অনেকে ধারণা করেন এই ঘটনার চাপে তিনি মাত্র ৩৯ বছর বয়সে হার্ট অ্যাটাকে মারা যান। মার্লোন ব্র্যান্ডো, মন্টগামারি ক্লিফট ও জেমস ডিনের মত গারফিল্ডকে পদ্ধতিগত অভিনয়ের পূর্বসূরী হিসেবে বিবেচনা করা হয়।

জীবনী

প্রারম্ভিক জীবন
গারফিল্ড ১৯১৩ সালের ৪ঠা মার্চ নিউ ইয়র্ক সিটির ম্যানহাটনের রিভিংটন স্ট্রিটে জন্মগ্রহণ করেন। তার জন্মনাম ইয়াকব ইউলিয়াস গারফিঙ্কল। তার পিতা দাভিদ গারফিঙ্কল ও মাতা হান্নাহ রুশ ইহুদি ছিলেন। গারফিল্ড ইড্ডিশ থিয়েটার জেলায় বেড়ে ওঠেন।

ওয়ার্নার ব্রস.
গারফিল্ড বেশ কয়েকটি চলচ্চিত্রে ব্যর্থ হওয়ার পর মাইকেল কার্টিজের ফোর ডটারস্‌ (১৯৩৮) চলচ্চিত্রে কাজের সুযোগ পান। এই ছবিতে বিয়োগান্ত তরুণ সুরকার চরিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এই কাজের সফলতার পর ওয়ার্নার ব্রস. গারফিল্ডের সাথে তাদের চুক্তি নবায়ন করে এবং তাকে পার্শ্ব চরিত্রের পরিবর্তে তারকা হিসেবে কাজের সুযোগ দেয়। তারা দে মেড মি আ ক্রিমিনাল (১৯৩৯) ছবিতে শিরোনামের উপর তার নাম দেখা যায়। এই সময়ে তিনি "বি" শ্রেণির ব্ল্যাকওয়েল্‌স আইল্যান্ড ছবিতে অভিনয় করেন। ওয়ার্নার ব্রস. তাদের নতুন তারকাকে আর কোন স্বল্প-বাজেটের চলচ্চিত্রে কাজ করানোর পরিবর্তে "এ" শ্রেণির একটি চলচ্চিত্র নির্মাণের জন্য ১০০,০০০ মার্কিন ডলার যোগ করে এবং পরিচালক মাইকেল কার্টিজকে নতুন দৃশ্য পরিচালনার জন্য ডাকা হয়।

দ্বিতীয় বিশ্বযুদ্ধের পর গারফিল্ড কয়েকটি ব্যবসাসফল চলচ্চিত্রে অভিনয় করেন, তন্মধ্যে রয়েছে লানা টার্নারের বিপরীতে দ্য পোস্টম্যান অলওয়েজ রিংস টুয়াইস (১৯৪৬), জোন ক্রফোর্ডের বিপরীতে হিউমারেস্ক (১৯৪৬), অস্কার বিজয়ী চলচ্চিত্র জেন্টলম্যান্‌স অ্যাগ্রিমেন্ট (১৯৪৭)। শেষোক্ত চলচ্চিত্রে তিনি চরিত্রাভিনেতা হিসেবে কাজ করেন। ১৯৪৭ সালে তিনি বডি অ্যান্ড সোল (১৯৪৭) চলচ্চিত্রে শ্রেষ্ঠাংশে অভিনয় করেন এবং এই কাজের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

পুরস্কার ও মনোনয়ন
 মনোনীত: শ্রেষ্ঠ পার্শ্ব অভিনেতা বিভাগে একাডেমি পুরস্কার - ফোর ডটারস (১৯৩৮)
 মনোনীত: শ্রেষ্ঠ অভিনেতা বিভাগে একাডেমি পুরস্কার - বডি অ্যান্ড সোল (১৯৪৭)
 অন্তর্ভুক্তি: হলিউড ওয়াক অব ফেম

চলচ্চিত্রের তালিকা

তথ্যসূত্র

বহিঃসংযোগ

 
 
 

১৯১৩-এ জন্ম
১৯৫২-এ মৃত্যু
২০শ শতাব্দীর মার্কিন অভিনেতা
ক্যালিফোর্নিয়ার ডেমোক্র্যাট
নিউ ইয়র্ক শহরের অভিনেতা
নিউ ইয়র্কের ডেমোক্র্যাট
মার্কিন ইহুদি অভিনেতা
মার্কিন চলচ্চিত্র অভিনেতা
মার্কিন মঞ্চ অভিনেতা
রুশ ইহুদি বংশোদ্ভূত মার্কিন ব্যক্তি
হলিউড কালোতালিকা
নিউ ইয়র্কের (অঙ্গরাজ্য) ডেমোক্র্যাট
জিন্দারপুর ইউনিয়ন

জিন্দারপুর ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।

ইতিহাস

ভৌগোলিক অবস্থান ও আয়তন 
ইউনিয়নের আয়তন ২৫.২৭ বর্গ কিলোমিটার

প্রশাসনিক এলাকা : মোলামগাড়ী হাট

জনসংখ্যা

শিক্ষা ও সংস্কৃতি

অর্থনীতি ও যোগাযোগ 
জিন্দারপুর ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রাজশাহী বিভাগ

তথ্যসূত্র

বহিঃসংযোগ
 জিন্দারপুর ইউনিয়ন — বাংলাদেশ জাতীয় তথ্য বাতায়ন

কালাই উপজেলার ইউনিয়ন
পুনট ইউনিয়ন

পুনট ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।

ইতিহাস 
প্রাচীনকালে পুনট ইউনিয়নে জনপদ ছিলো রাজকীয়। কথিত আছে, পুনট ইউনিয়নে রাজা নন্দলাল নামে এক রাজা ছিলেন। এই রাজার নামে এখানে একটি পুকুর ও খনন করা হয়েছিল, যে পুকুরটি নাম ঐতিহাসিক নান্দাইল দিঘী।

পরিচয় 
পুনট ইউনিয়নের মোট আয়তন ৭৮০৩ একর। ইউনিয়নটিতে প্রায় ২৭৬৫৩ জন লোক বাস করে। এখানে রয়েছে মোট ৩৯টি গ্রাম। এছাড়া অন্যান্য প্রতিষ্ঠানের মধ্যে রয়েছে ৯টি প্রাথমিক বিদ্যালয়, ৩টি মাধ্যমিক বিদ্যালয়, ৫টি মাদ্রাসা, ২০টি মক্তব, ১১০টি মসজিদ, ১টি বাজার, ৯টি মন্দির, ৩টি ডাকঘর, ১টি সরকারি হাসপাতাল, ১টি  পশু চিকিৎসা কেন্দ্র, ১টি কমিউনিটি হাসপাতাল, ১টি কৃত্রিম প্রজনন কেন্দ্র ও ১টি সাব রেজিষ্টার অফিস।

যোগাযোগ ব্যবস্থা : বগুড়া টু জয়পুরহাট আঞ্চলিক মহাসড়ক পুনট ইউনিয়নের উপর দিয়ে চলে গেছে ও জয়পুরহাট জেলার প্রবেশদার 
 যাতায়াত ব্যবস্থা
কালাই উপজেলা থেকে পুনট ইউনিয়ন পরিষদের দুরত্ব ৭ কিঃমিঃ।

গ্রামসমূহ ও পোস্ট অফিস ৩ টি 
১. পুনট ২. শান্তিনগর ৩. পাচগ্রাম

পুনট ইউনিয়নে গ্রামের সংখ্যা ৩৮ টি। সেগুলো হলো–
{| class="wikitable sortable"
|-
! ক্রম নং.!! গ্রামের নাম !! ক্রম নং.!! গ্রামের নাম
|-
| ০১ || ভূগোইল || ০২ || পুনট কর্মকারপাড়া
|-
| ০৩ || তালখুর || ০৪ || পুনট মাহিষ্যপাড়া
|-
| ০৫ || গোবিন্দপুর || ০৬ || পুনট বর্মন পাড়া
|-
| ০৭ || বুড়ইল || ০৮ || পুনট নায়েবপাড়া
|-
| ০৯ || জগডুম্বর || ১০ || পুনট মধ্যপাড়া
|-
| ১১ || চাকলমুয়া || ১২ || পুনট মোন্নাপাড়া বাজার
|-
| ১৩ || গোপিনাথপুর || ১৪ || পুনট পূর্ব নয়াপাড়া
|-
| ১৫ || মোহাইল || ১৬ || পুনট পশ্চিম নয়াপাড়া
|-
| ১৭ || গোহারা || ১৮ || খরপা
|-
| ১৯ || উৎরাইল || ২০ || মাদাই
|-
| ২১ || নান্দাইল দিঘী || ২২ || তিশরাপাড়া
|-
| ২৩ || বফলগাড়ী || ২৪ || দক্ষিণপাঁচগ্রাম
|-
| ২৫ || শিকটা || ২৬ || বেলতলী পাড়া, পাঁচগ্রাম
|-
| ২৭ || ধাপ || ২৮ || পাঁচগ্রাম, উত্তরপাড়া
|-
| ২৯ || সীমান্তপাড়া, শিকটা || ৩০ || পূর্বদূর্গাপুর (জালাইগাড়ী)
|-
| ৩১ || পুনট পাঁচপাইকা || ৩২ || পাঁচগ্রাম, মৃধাপাড়া
|-
| ৩৩ || পুনট পূর্বপাড়া || ৩৪ || পাঁচগ্রাম, সরকারপাড়া
|-
| ৩৫ || ডিংড়াপাড়া || ৩৬ || রাধানগর
|-
| ৩৭ || হাটশেখা || ৩৮ || দেওগ্রাম
|-
|

অর্থনীতি 
পুনট ইউনিয়নের অর্থনীতি মূলত কৃষি নির্ভর। ইউনিয়নে আমন জমির পরিমাণ ২৬০০ হেক্টর ও বোরো জমির পরিমাণ ২৬০০ হেক্টর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রাজশাহী বিভাগ

তথ্যসূত্র 

 পুনট ইউনিয়ন  — বাংলাদেশ জাতীয় তথ্য বাতায়ন

কালাই উপজেলার ইউনিয়ন
আহম্মেদাবাদ ইউনিয়ন

আহম্মেদাবাদ ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।

অর্থনীতি ও যোগাযোগ 
আহম্মেদাবাদ ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রাজশাহী বিভাগ

তথ্যসূত্র

বহিঃসংযোগ 
 আহম্মেদাবাদ ইউনিয়ন  — বাংলাদেশ জাতীয় তথ্য বাতায়ন

কালাই উপজেলার ইউনিয়ন
মোহনলাল (অভিনেতা)

মোহনলাল বিশ্বনাথন (২১শে মে ১৯৬০) হলেন একজন ভারতীয় অভিনেতা ও প্রযোজক। তিনি মূলত মালয়ালম চলচ্চিত্র শিল্পে কাজ করে থাকেন। চার দশকের বেশি সময় ধরে তার কর্মজীবনে তিনি তিন শতাধিক চলচ্চিত্রে অভিনয় করেছেন। মালায়ালাম চলচ্চিত্রের পাশাপাশি তিনি ভারতের আরও অন্যান্য অঞ্চলের চলচ্চিত্রেও কাজ করেছেন।

মোহনলাল পাঁচটি জাতীয় চলচ্চিত্র পুরস্কার অর্জন করেছেন, যার মধ্যে দুটি শ্রেষ্ঠ অভিনেতা বিভাগে, একটি বিশেষ জুরি মেনশন, অভিনয়ের জন্য একটি বিশেষ জুরি পুরস্কার, ও প্রযোজক হিসেবে একটি শ্রেষ্ঠ চলচ্চিত্র পুরস্কার। এছাড়া তিনি নয়টি কেরালা রাজ্য চলচ্চিত্র পুরস্কার ও দশটি ফিল্মফেয়ার পুরস্কার দক্ষিণসহ অসংখ্য পুরস্কার ও সম্মাননা অর্জন করেছেন। ভারতীয় চলচ্চিত্র শিল্পে তার অবদানের জন্য ২০০১ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পুরস্কারে ভূষিত করে। ২০০৯ সালে তিনি প্রথম এবং একমাত্র অভিনয়শিল্পী হিসেবে ভারতের সীমান্ত সেনাবাহিনীর সম্মানসূচক লেফটেন্যান্ট কর্নেল পদ লাভ করেন। তিনি ২০১০ সালে শ্রী শঙ্করাচার্য বিশ্ববিদ্যালয় ও ২০১৮ সালে কালিকুট বিশ্ববিদ্যালয় থেকে সম্মানসূচক ডক্টরেট লাভ করেন।

প্রারম্ভিক জীবন
মোহনলাল বিশ্বনাথন ১৯৬০ সালের ২১শে মে কেরালা রাজ্যের পাটানামতিত্তা জেলার এলানথুর গ্রামে জন্মগ্রহণ করেন। তার পিতা বিশ্বনাথন নয়ার সাবেক কূসলী এবং কেরালা সরকারের আইন সচিব এবং মাতা সন্তকুমারী। তিনি তার পিতামাতার দুই সন্তানের মধ্যে কনিষ্ঠ। তার বড় ভাই প্যায়ারেলাল (২০০০ সালে সামরিক অভিযানে মারা যান)। মোহনলাল তার পৈতৃক নিবাস তিরুবনন্তপুরমে মুদাবনমুগলে বেড়ে ওঠেন। তিনি তিরুবনন্তপুরমের গভর্মেন্ট মডেল বয়েজ হাইয়ার সেকেন্ডারি স্কুলে পড়াশোনা করেন এবং পরে মহত্মা গান্ধী কলেজ থেকে বি.কম ডিগ্রি অর্জন করেন।

ব্যক্তিগত জীবন
মোহনলাল ১৯৮৮ সালের ২৮শে এপ্রিল তামিল চলচ্চিত্র প্রযোজক কে. বালাজির কন্যা সুচিত্রার সাথে বিবাহ বন্ধনে আবদ্ধ হন। এই দম্পতির দুই সন্তান রয়েছে, তারা হলেন প্রণব ও বিস্ময়া মোহনলাল। প্রণব কয়েকটি চলচ্চিত্রে অভিনয় করেছেন, তার অভিষেক ঘটে মোহনলালের অন্নমন (২০০১) চলচ্চিত্রে। তিনি চেন্নাইয়ে বসবাস করেন, এবং প্রায়ই তার নিজ শহর তিরুবনন্তপুরম ও কোচিতে যাওয়া আসা করেন। কোচির তেবরায় তার একটি বাড়ি রয়েছে। উটি ও মহাবালিপুরমেও তার বাড়ি রয়েছে, ও আরবীয় র‍্যাঞ্চে একটি ভিলা, এবং দুবাইয়ের বুর্জ খলিফায় একটি ফ্ল্যাট রয়েছে। মোহনলাল ভাগ্য ও আধ্যাত্মিকতায় বিশ্বাস করেন। তিনি নিজেকে ধার্মিক ও আধ্যাত্মিক মননসম্পন্ন ব্যক্তি বলে উল্লেখ করেন।

তথ্যসূত্র

বহিঃসংযোগ

 প্রাতিষ্ঠানিক ওয়েবসাইট 
 

 
১৯৬০-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
কন্নড় চলচ্চিত্র অভিনেতা
কেরলের অভিনেতা
তামিল চলচ্চিত্র অভিনেতা
ভারতীয় চলচ্চিত্র অভিনেতা
ভারতীয় চলচ্চিত্র প্রযোজক
মালয়ালম চলচ্চিত্র অভিনেতা
মালয়ালম চলচ্চিত্র প্রযোজক
হিন্দি চলচ্চিত্র অভিনেতা
শিল্পকলায় পদ্মশ্রী প্রাপক
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
কেরল রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
ভারতীয় মঞ্চ অভিনেতা
তেলুগু চলচ্চিত্র অভিনেতা
মালয়ালম নেপথ্য সঙ্গীতশিল্পী
শিল্পকলায় পদ্মভূষণ প্রাপক
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
কাঠি রোল

একটি কাঠি রোল (কখনও কখনও বানান kathi রোল; ) ভারতের কলকাতা থেকে উদ্ভূত একটি রাস্তার খাবার। মূল আকারে, এটি একটি পরোটাতে প্যাঁচানো পাতলা কাঠিযুক্ত কাবাব। যদিও এত বছরে কাঠি রোলের অনেকগুলি বৈকল্পিক বিবর্তন হয়েছে, যা এখন কাঠি রোলের নামে চলে আসছে। আজ, বেশিরভাগই ভারতীয় রুটিতে ঢোকানো যে কোন পুর দিয়ে মোড়ানো খাদ্যকে একটি কাঠি রোল বলা হয়। বাংলা ভাষায়, কাঠি শব্দটি প্রায় "স্টিক" এর অনুবাদ করে, যা মূলত কাঠি রোলটির কীভাবে উদ্ভব হয়েছিল তা বোঝায়। বাংলায় যদিও, সুখাদ্যটি কেবল রোল হিসাবে পরিচিত। কাঠি রোলসে সাধারণত ধনে পাতার চাটনি, ডিম এবং মুরগির মাংস থাকে কিন্তু উপাদানগুলি বিভিন্ন ধরনের পরিবর্তিত হতে পারে।

ইতিহাস 
কাঠি রোলটি কলকাতায় নিজাম রেস্টুরেন্টে তার যাত্রা শুরু করেছে বলে বলা হয়, যেটি ১৯৩২ সালে প্রতিষ্ঠিত একটি জনপ্রিয় খাবার জায়গা। রোল ঠিক কি করে শুরু হয়েছিল, তার বিভিন্ন গল্প আছে, কিছু জনের কথায় যে ব্যস্তবাগিশ অফিসযাত্রীরা কিছু চটজলদি ও সাথে নেয়া যায় এমন খাবার চাইতেন, কেউ বলেন ব্রিটিশ বাবুরা কাবাব স্পর্শ করার জন্য খুব খুঁতখুঁতে ছিলেন। সম্ভাব্য মূল উৎপত্তি আরও ঘরোয়াভাবে, তবে যে কোনও ভাবে কেউ জিনিসগুলি রোল করার সিদ্ধান্ত নেয়। কয়েক দশক ধরে কাবাব পরিবেশনের পদ্ধতিতে নিজাম ফলত একচেটিয়া অধিকার ভোগ করেছিলেন, কিন্তু অবশেষে এটি কলকাতায় সাধারণ হয়ে ওঠে এবং পরবর্তীতে অন্যত্র ছড়িয়ে পড়ে।

নামটির কাঠি অংশ পরে এসেছিল। ভারতবর্ষের অন্য সকলের মতো, নিজামের কাবাবগুলিকে ব্যবহার করার জন্য লৌহ স্কিউয়ার ব্যবহার করত; এগুলি সারাজীবনের মত টেকসই ছিল। যাইহোক, নিজামের জনপ্রিয়তা বৃদ্ধির সঙ্গে, এই দীর্ঘ ভারী লোহা স্কিউয়ার সমস্যাযুক্ত হয়ে ওঠে; যতটা রক্ষণাবেক্ষণ করা সম্ভব তার থেকে বেশি প্রয়োজন হয়ে পড়ে। ১৯৬৪ সালে, নিজাম বাঁশের স্কিউয়ার ব্যবহার করা শুরু করেন, যা ওজনে হাল্কা এবং অনেক উপলব্ধ। এই স্কিউয়ারগুলি বাংলাতে কাটি বা স্টিক হিসাবে উল্লেখ করা হয়, এবং কাঠি কাবাব এবং কাঠি রোল নামটি শীঘ্রই চালু হয়ে যায়। অবশেষে নামটি ভিতরে যে কোন পুর সমেত প্যাঁচানো/রোল করা পরোটার সমার্থক হয়ে যায় (এমনকি যাতে কাঠি বা কাবাব কোনটাই সংযুক্ত নেই) যেমন এগ রোল বা আলু রোল, এবং পরবর্তীতে এমনকি নান বা রুমালির মতো অন্যান্য রুটিগুলির জন্য।

ভিন্ন রূপ 
আজ, কাঠি রোল বেশ কয়েকটি বিবিধতার মধ্যে আসে। উদ্ভাবনগুলি দুইটি অংশে হয়েছে পুরে এবং মোড়ানোয়। পুরের প্রচলিত রূপ ডিমের, আলু, পনীর, মিশ্র সবজি এবং মুরগির বা পাঠার মাংসের টুকরো । আরো বিদেশী সংস্করণে বিভিন্ন উপাদান সংযোজন হয়েছে, বা থাই বা সেজোয়ানের মত অভিনব কারী থাকতে পারে। আগস্ট ২০১২ সালে, মার্কিন যুক্তরাষ্ট্রের ফাস্ট ফুড চেইন টাকো বেল ভারতে কাঠি রোলের একটি সংস্করণ প্রকাশ করে। "মেক্সিকান-অনুপ্রাণিত burrito" যেটি একটি কাঠি রোল এবং একটি Kathittoর একটি সমন্বয়।

মার্কিন যুক্তরাষ্ট্রে 
সারা দেশে ভারতীয় রেস্টুরেন্টের মেনুতে কাঠি রোলগুলি ক্রমবর্ধমানভাবে দেখা হচ্ছে নিউইয়র্ক সিটিতে অবস্থিত কাঠি রোল কোম্পানি, পায়েল সাহা দ্বারা প্রতিষ্ঠিত এবং এটি কাঠি রোলস এর বিশিষ্ট্য, মার্কিন যুক্তরাষ্ট্রের প্রথম রেস্টুরেন্ট এবং প্রায়ই এটিকে মার্কিন যুক্তরাষ্ট্রে কাঠি রোলস এর ক্রমবর্ধমান জনপ্রিয়তার জন্য অনুঘটক হিসাবে উদ্ধৃত করা হয়। ২০১৪ সালের গ্রীষ্মকালে, একজন সিয়াটেল ব্যবসায় উদ্যোগী রোল ওকে প্লিস, নামক ট্রাকে একটি ভারতীয় রন্ধনপ্রণালী-ভিত্তিক খাদ্যের ব্যবসা শুরু করে, যা কাঠি রোল এবং অন্যান্য ভারতীয় রাস্তার খাবার সিয়াটেল, বেলভেউ এবং রেডমন্ড এলাকায় বিক্রি করে।

তথ্যসূত্র 

কলকাতার সংস্কৃতি
ভারতীয় রন্ধনশৈলী
ভারতীয় ঝটপট খাবার
পথখাবার
স্যান্ডউইচ
ইসলামি নববর্ষ

ইসলামিক নববর্ষ (   , Raʿs as-Sanah আল-হিজরিয়াহ ), যাকে হিজরি নববর্ষও বলা হয়, সেই দিনটি একটি নতুন চান্দ্র হিজরি বছরের সূচনা করে এবং যে দিনটিতে বছরের গণনা বৃদ্ধি করা হয়। ইসলামিক বছরের প্রথম দিনটি বেশিরভাগ মুসলমান মহররম মাসের প্রথম দিনে পালন করেন। ইসলামী যুগের যুগ (রেফারেন্স তারিখ) মুহাম্মদ এবং তাঁর অনুসারীদের মক্কা থেকে মদিনায় হিজরতের বছর হিসাবে নির্ধারিত হয়েছিল, যা হিজরত নামে পরিচিত, যা গ্রেগরিয়ান ক্যালেন্ডারে 622 খ্রিস্টাব্দের সমান।  সকল ধর্মীয় কর্তব্য, যেমন নামাজ, রমজান মাসে রোজা, এবং তীর্থযাত্রা, এবং পবিত্র রাত্রি এবং উৎসব উদযাপনের মতো গুরুত্বপূর্ণ অনুষ্ঠানের তারিখগুলি ইসলামী ক্যালেন্ডার অনুসারে গণনা করা হয়। হিজরি নববর্ষ ২৪টি দেশে সরকারি ছুটির দিন হিসেবে পালন করা হয়।  

যদিও কিছু ইসলামী সংগঠন স্থানীয় চাঁদ দেখার মাধ্যমে নতুন মাস (এবং তাই নতুন বছর) নির্ধারণ করতে পছন্দ করে,  বেশিরভাগ ইসলামী প্রতিষ্ঠান এবং দেশ, যার মধ্যে সৌদি আরবও রয়েছে,  ইসলামী ক্যালেন্ডারের ভবিষ্যতের তারিখ নির্ধারণের জন্য জ্যোতির্বিদ্যার গণনা অনুসরণ করে। ট্যাবুলার ইসলামিক ক্যালেন্ডার গণনা করার জন্য বিভিন্ন স্কিমা রয়েছে (অর্থাৎ পর্যবেক্ষণের উপর ভিত্তি করে নয়), যার ফলে এই স্কিমা ব্যবহার করা দেশ এবং প্রকৃত চন্দ্র দেখা ব্যবহার করা দেশগুলির মধ্যে সাধারণত এক বা এমনকি দুই দিনের পার্থক্য দেখা যায়। উদাহরণস্বরূপ, সৌদি আরবে ব্যবহৃত উম্মুল-কুরা ক্যালেন্ডার সাম্প্রতিক বছরগুলিতে বেশ কয়েকবার সংস্কার করা হয়েছে। বর্তমান পরিকল্পনাটি ১৪২৩ হিজরিতে (১৫ মার্চ ২০০২) চালু করা হয়েছিল। 

ইসলামী ক্যালেন্ডারে একটি দিন সূর্যাস্তের সময় শুরু হয় বলে সংজ্ঞায়িত করা হয়। উদাহরণস্বরূপ, ১ মহররম ১৪৩২ সালকে নাগরিক ক্যালেন্ডারে (দেশের উপর নির্ভর করে) ৭ বা ৮ ডিসেম্বর ২০১০ সালের সাথে সম্পর্কিত বলে সংজ্ঞায়িত করা হয়েছিল। পর্যবেক্ষণ-ভিত্তিক ক্যালেন্ডারের ক্ষেত্রে, ৬ ডিসেম্বর সূর্যাস্তের সময় নতুন চাঁদ দেখার অর্থ হল ১ মহররম ৬ ডিসেম্বর সূর্যাস্তের মুহূর্ত থেকে ৭ ডিসেম্বর সূর্যাস্তের মুহূর্ত পর্যন্ত স্থায়ী হবে, যেখানে ৬ ডিসেম্বর নতুন চাঁদ দেখা যায়নি, সেখানে ১ মহররম ৭ ডিসেম্বর সূর্যাস্তের মুহূর্ত থেকে ৮ ডিসেম্বর সূর্যাস্তের মুহূর্ত পর্যন্ত স্থায়ী হবে।

বিকল্প তারিখ 
দ্বাদশ শিয়া মুসলিমরা বিশ্বাস করেন যে ইসলামিক নববর্ষ রবিউল আউয়াল মাসের প্রথম দিন, মহররমের পরিবর্তে, কারণ এই মাসে হিজরত সংঘটিত হয়েছিল।  এর ফলে কিছু ঘটনা সংঘটিত হওয়ার বছরগুলির বর্ণনায় ভিন্নতা দেখা দিয়েছে, যেমন মহররমে সংঘটিত কারবালার যুদ্ধ, যা শিয়ারা বলে যে এটি ৬০ হিজরিতে সংঘটিত হয়েছিল, অন্যদিকে সুন্নিরা বলে যে এটি ৬১ হিজরিতে সংঘটিত হয়েছিল।

গ্রেগরিয়ান চিঠিপত্র 
যেহেতু গ্রেগরিয়ান ক্যালেন্ডার অনুসারে ইসলামী চান্দ্র বছর সৌর বছরের তুলনায় এগারো থেকে বারো দিন ছোট, তাই প্রতি বছর একই গ্রেগরিয়ান ক্যালেন্ডারের তারিখে ইসলামী নববর্ষ ঘটে না।

সৌদি আরবের উম্মুল-কুরা ক্যালেন্ডার অনুসারে, বর্তমান বছরের বাইরে নিম্নলিখিত তারিখগুলি গ্রেগরিয়ান ক্যালেন্ডারের তারিখগুলি ১ মুহররম (ইসলামী নতুন বছর) এর সাথে মিলবে বলে পূর্বাভাস দেওয়া হয়েছে:

তথ্যসূত্র 

নববর্ষ উদ্‌যাপন
ইসলামি পরিভাষা
ইসলামি উৎসব
ইন্দোনেশিয়ায় সরকারি ছুটির দিন
মিশরে সরকারি ছুটির দিন
আলজেরিয়ায় সরকারি ছুটির দিন
আরবি ভাষার লেখা থাকা নিবন্ধ
বেবী জান

"বেবী জান" পবিত্র ঈদুল ফিতর উপলক্ষে আসন্ন মুক্তিপ্রাপ্ত ভারতীয় রোমান্টিক চলচ্চিত্র ভাইজান এলো রে এর একটি বাংলা গান। গানটি লিখেছেন এবং সঙ্গীত পরিচালনা করেছেন দোলন মৈনাক। গানটিতে দ্বৈতকণ্ঠে গেয়েছেন নাকাশ আজিজ এবং অন্তরা মিত্র। এছাড়াও গানের কথাগুলি সাজিয়েছেন দোলন মৈনাক। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার গানটিতে আদিল শেখ নির্দেশনা দিয়েছেন এবং রবি রঞ্জন সম্পাদনা করেছেন।

মুক্তিলাভ এবং প্রতিক্রিয়া 
২০১৮ সালের ১২ মে তারিথে ভারতীয় প্রযোজনা সংস্থা এসকে মিউজিক এর ইউটিউব চ্যানেলে গানটি মুক্তি দেওয়া হয়। গানটিতে দ্বৈতকণ্ঠে গেয়েছেন ভারতীয় সঙ্গীতশিল্পী নাকাশ আজিজ এবং অন্তরা মিত্র। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার। গানটির শুটিং মূলতঃ পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে। ভিডিওটি ইউটিউবে ব্যাপকভাবে আলোড়ন সৃষ্টি করে এবং মাত্র ২৪ ঘণ্টার মধ্যে ১ মিলিয়ন (১০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের নিকট থেকে এবং সমালোচকদের কাছ থেকে প্রশংসা লাভ করে।

আরও দেখুন

তথ্যসূত্র

বহিঃসংযোগ

 বেবি জান গানের কথা

২০১৮-এর গান
চলচ্চিত্রের গান
বাংলা চলচ্চিত্রের গান
ভারতীয় চলচ্চিত্রের গান
বাংলা ভাষার গান
নাকাশ আজিজের গান
অন্তরা মিত্রের গান
রিচার্ড বেঞ্জামিন

রিচার্ড স্যামুয়েল বেঞ্জামিন (ইংরেজি: Richard Samuel Benjamin; জন্ম: ২২শে মে ১৯৩৮) হলেন একজন মার্কিন অভিনেতা ও চলচ্চিত্র পরিচালক। অভিনয়ে অবদানের জন্য তিনি একবার গোল্ডেন গ্লোব পুরস্কার অর্জন করেছেন।

নিউ ইয়র্ক সিটিতে জন্ম নেওয়া বেঞ্জামিন নর্থওয়েস্টার্ন বিশ্ববিদ্যালয়ে পড়াশুনা করেন এবং সেখানে পড়াকালীন তিনি বিভিন্ন মঞ্চনাটকে কাজ করেন। তার অভিনীত প্রথম টেলিভিশন ধারাবাহিক হল হি অ্যান্ড শি (১৯৬৭-৬৮)। তার অভিনীত উল্লেখযোগ্য চলচ্চিত্রগুলো হল গুডবাই, কলম্বাস (১৯৬৯), ক্যাচ-টোয়েন্টি টু (১৯৭০), ওয়েস্টওয়ার্ল্ড (১৯৭৩) ও দ্য সানশাইন বয়েজ (১৯৭৫)। শেষোক্ত চলচ্চিত্রের জন্য তিনি শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।

কয়েকটি টেলিভিশন নাটক পরিচালনার পর ১৯৮২ সালে হাস্যরসাত্মক মাই ফেভারিট ইয়ার চলচ্চিত্র দিয়ে তার পরিচালনায় অভিষেক হয়। পরিচালক হিসেবে তার অন্যান্য উল্লেখযোগ্য চলচ্চিত্র হল সিটি হিট (১৯৮৪), মেড ইন আমেরিকা ও দ্য মানি পিট (১৯৮৬)।

জীবনী

প্রারম্ভিক জীবন
রিচার্ড বেঞ্জামিন ১৯৩৮ সালের ২২শে মে নিউ ইয়র্ক সিটিতে জন্মগ্রহণ করেন। তার পিতা স্যামুয়েল রজার বেঞ্জামিন (১৯১০-১৯৯৭) ছিলেন একজন গার্মেন্টস কর্মী এবং মাতা চেলসি অ্যাঞ্জেলিনা বেঞ্জামিন (জন্ম: রবার্টস; ১৯১৩-১৯৫৯) ছিলেন একজন গৃহকর্মী। তারা দুজনেই ইহুদি ছিলেন। রিচার্ড হাই স্কুল অব পারফরমিং আর্টসে পড়াশুনা করেন এবং পরে নর্থওয়েস্টার্ন বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি মঞ্চনাটকের সাথে যুক্ত হন এবং নর্থওয়েস্টার্ন থিয়েটার স্কুলে পড়াশুনা করেন।

বিবাহ ও অভিনয়ের সূচনা
১৯৬১ সালের ২৬শে অক্টোবর তিনি অভিনেত্রী পলা প্রেন্টিসকে বিয়ে করেন। তাদের দুই সন্তান রস বেঞ্জামিন ও প্রেন্টিস বেঞ্জামিন দুজনেই অভিনয়শিল্পী। বেঞ্জামিন ও প্রেন্টিস একসাথে টেলিভিশন ধারাবাহিক হি অ্যান্ড শি (১৯৬৭-১৯৬৮), জোসেফ হেলার রচিত উপন্যাস অবলম্বনে নির্মিত ব্ল্যাক কমেডি যুদ্ধভিত্তিক ক্যাচ-টোয়েন্টি টু (১৯৭০) চলচ্চিত্র, অস্ট্রেলীয় চলচ্চিত্র নো রুম টু রান (১৯৭৬) এবং ভীতিপ্রদ স্যাটারডে দ্য ফোরটিন (১৯৮১) চলচ্চিত্রে অভিনয় করেন। ১৯৭৮ সালে তিনি কোয়ার্ক টেলিভিশন ধারাবাহিকে শ্রেষ্ঠাংশে অভিনয় করেন।

পরিচালনা
বেঞ্জামিন পরিচালিত প্রথম চলচ্চিত্র হাস্যরসাত্মক মাই ফেভারিট ইয়ার (১৯৮২) সমাদৃত হয়। এই চলচ্চিত্রে অভিনয়ের জন্য পিটার ওটুল শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। বেঞ্জামিন পরবর্তীতে আরও কয়েকটি হলিউড চলচ্চিত্র পরিচালনা করেন, যার বেশিরভাগই হাস্যরসাত্মক। তার পরিচালিত সিটি হিট (১৯৮৪)-এ অভিনয় করেন বার্ট রেলন্ডস ও ক্লিন্ট ইস্টউড এবং দ্য মানি পিট (১৯৮৬)-এ অভিনয় করেন টম হ্যাঙ্কস ও শেলি লং। ১৯৯০-এর দশকে তিনি মারমেইডস (১৯৯০) ও প্রণয়ধর্মী হাস্যরসাত্মক মেড ইন আমেরিকা (১৯৯৩) চলচ্চিত্র পরিচালনা করেন।

তথ্যসূত্র

বহিঃসংযোগ

 
 
 
 
 

১৯৩৮-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ইংরেজি ভাষার চলচ্চিত্র পরিচালক
নিউ ইয়র্ক শহরের অভিনেতা
নিউ ইয়র্ক সিটির পরিচালক
মার্কিন ইহুদি অভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন টেলিভিশন অভিনেতা
মার্কিন টেলিভিশন পরিচালক
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
নিউ ইয়র্ক শহরের চলচ্চিত্র পরিচালক
২১শ শতাব্দীর মার্কিন ইহুদি